8 Januarie

8 Januarie is die agtste dag van die jaar in die Gregoriaanse kalender. Daar volg nog 357 dae in die res van die jaar (358 in skrikkeljare).

 Gebeure 

 1198 – Pous Innocentius III volg Pous Celestinus III op as pous van die Rooms-Katolieke Kerk.
 1335 – Pous Benedictus XII word gekroon.
 1438 – Pous Eugenius IV open die konsilie van Ferrara.
 1455 – Pous Nicolaas V publiseer die bul Romanus Pontifex wat die slawehandel weereens goedkeur.
 1610 – Maffeo Barberini (later Pous Urbanus VIII) word prefek van die Opperste Tribunaal van die Apostoliese Signatura.
 1635 – Fabio Chigi (later Pous Alexander VII) word biskop van Nardò.
 1655 – Pous Alexander VII verklaar Franciscus van Sales salig.
 1680 – Pietro Vito Ottoboni (later Pous Alexander VIII) word kardinaal-priester van S. Prassede.
 1806 – Die Slag van Blaauwberg vind plaas gevolg deur die tweede Britse besetting van die Kaap die Goeie Hoop.
 1828 – Die Demokratiese Party van Amerika word gestig.
 1889 – Herman Hollerith ontvang 'n patent vir sy elektriese tabelleermasjien.
 1912 – Die South African Native National Congress (SANNC) word as voorloper van die African National Congress in Bloemfontein gestig.
 1918 – Ko-operatiewe Wijnbouwers Vereniging van Zuid-Afrika (die KWV) word gestig.
 1984 – Broenei sluit aan by die ASEAN.
 1989 – Die ANC kondig die onttrekking van sy vegters uit Angola aan ter ondersteuning van die vredesakkoord.
 2004 – RMS Queen Mary 2, die grootste passasiersskip ooit, word gedoop deur sy naamgenoot se kleindogter, koningin Elizabeth II.
 2020 – Ukraine International Airlines-vlug 752, 'n Boeing 737, word afgekiet nadat dit opgestyg het in Teheran, Iran en al 176 mense aan boord sterf.

 Geboortes 

 1817 – Theophilus Shepstone, Brits-Suid-Afrikaanse politikus († 1893).
 1855 – Sir James Rose-Innes, Hoofregter van die Republiek van Suid-Afrika († 1942).
 1904 – Karl Brandt, SS-generaal en oorlogsmisdadiger († 1948).
 1908 – William Hartnell, Britse akteur († 1975).
 1911 – Esther Mentz, Suid-Afrikaanse operasangeres en aktrise († 1986).
 1935 – Elvis Presley, Amerikaanse sanger, kitaarspeler en akteur († 1977).
 1936 – Ferdi Hartzenberg, Suid-Afrikaanse politikus († 1936).
 1937 – Shirley Bassey, Britse sangeres.
 1942 – Stephen Hawking, Britse fisikus en skrywer († 2018).
 1942 – Junichiro Koizumi, Japannese politikus, van 2001 tot 2006 premier van Japan.
 1942 – Wjatsjeslaf Zoedof, Sowjetse ruimtevaarder († 2024).
 1946 – Whitey Basson, Suid-Afrikaanse sakeman en miljardêr.
 1947 – David Bowie, Britse sanger, liedjieskrywer en vervaardiger († 2016).
 1957 – Sisi Khampepe, regter in die Konstitusionele Hof van Suid-Afrika.
 1978 – James Alexander, Suid-Afrikaanse akteur en vervaardiger († 2023).
 1979 – Butch James, Suid-Afrikaanse rugbyspeler.
 1983 – Kim Jong-oen, leier van Noord-Korea.
 1986 – Peng Shuai, Chinese professionele tennisspeler.
 1987 – Cao Zhen, Chinese professionele vrouetafeltennisspeler.
 2000 – Noah Cyrus, Amerikaanse aktrise.

 Sterftes 

 1198 – Pous Celestinus III, die 175ste pous van die Rooms-Katolieke Kerk (* ±1106).
 1324 – Marco Polo, een van die eerste (tesame met sy pa en oom) westerlinge om met die syroete na China te reis (* 1254).
 1642 – Galileo Galilei, 'n Italiaanse fisikus, wiskundige, sterrekundige en filosoof (* 1564).
 1704 – Lorenzo Bellini, Italiaanse geneesheer en anatomis (* 1643).
 1713 – Arcangelo Corelli, Italiaanse komponis (* 1653).
 1811 – Friedrich Nicolai, Duitse skrywer en uitgewer (* 1733).
 1941 – Robert Baden-Powell, Britse offisier en skrywer (* 1857).
 1946 – Dion Fortune, Walliese skryfster en okkultis (* 1890).
 1978 – Rick Turner, Suid-Afrikaanse akademikus en anti-apartheidsaktivis (* 1941).
 1979 – Mabel Jansen, Suid-Afrikaanse skryfster, opvoedkundige en kultuurleier (* 1889).
 1983 – Gerhard Barkhorn, Duitse bobaasvlieënier en slegs die tweede vegvlieënier wat meer as 300 vyandige vliegtuie kon neerskiet (* 1919).
 1996 – François Mitterrand, Franse president (* 1916).
 2010 – Otmar Suitner, Oostenrykse dirigent (* 1922).
 2023 – Adriaan Vlok, Suid-Afrikaanse politikus en oud-kabinetminister (* 1937).

 Vakansie-, vierings- en waarnemingsdae 

Kategorie:Januarie